Zakaj je dobro vedeti več o najlonu?

Mesto najlona med umetnimi vlakni

Leta 1990 je predstavljal delež najlona v proizvodnji umetnih vlaken kar 20 %, vendar se je do leta 2006 zaradi razraščajoče gospodarske krize in recesije, delež zmanjšal na 10 % . Po podatkih "Worlds Nylon-Trends and Supply", YarnsandFiber, je leta 2006 svetovna proizvodnja najlona znašala nekaj manj kot štiri milijone ton. Med največje svetovne proizvajalce se uvrščajo ZDA z deležem 25,9%, Kitajska (21,6 %) in Tajvan (10,7 %). Gotovo vam ni potrebno kaj dosti brskati po vaši garderobi omari, da bi našli kose garderobe, ki so vsaj delno iz najlonske preje.

Slika: Najlonska preja, vir: Wikipedija
Uporaba najlona

Največji porabnik najlonskih vlaken je tekstilna industrija, kar 25 % vsega najlona se uporabi za sintezo vlaken. Najlonske nogavice, popularno imenovane "najlonke", polepšajo ženske noge in jih naredijo na moč ženstvene in privlačne. Odkritje najlona je omogočilo dostop do tega nepogrešljivega dela ženske garderobe vsem slojem žensk, saj so bile prejšnje, svilene, dostopne le tistim z debelimi denarnicami.

Slika: Najlonke, vir: Wikipedija

Najlon je tudi nepogrešljiv pri izdelavi balonov na vroči zrak.

Slika: Baloni na vroči zrak, vir: Wikipedija

« Predhodni | Naprej »