Preučite lastnosti najlona

Raziskovalno delo
Načrtujte izvedbo in izvedite raziskavo, v kateri boste primerjali lastnosti bombaža in najlona. Nekaj namigov je skritih v "Pritisnite tukaj".
Raziskava naj vključuje naslednje segmente:

NASLOV

(avtorji)

Uvod s prikazom problema.

Teoretični del

Opis lastnosti, ki jih boste primerjali (npr. elastičnost, vnetljivost, pralnost, absorbtivnost za vodo, odpornost na učinke kislin in baz, itd.)

Raziskovalne hipoteze

Eksperimentalni del

Opis reagentov, aparatur, izvedbe meritev

Rezultati z razpravo

Zaključki

Literatura

Pri izvedbi raziskave si pomagajte s spletnim naslovom:
The Macrogalleria. Kliknite na mastno izpisano besedo, da boste prišli do povezave.

Nekaj idej za zasnovo eksperimentalne izvedbe boste dobili na naslovu: Testing the Elasticity. Kliknite na mastno izpisano besedo, da boste prišli do povezave.

Najlon je le eden od sintetičnih polimerov
Ko ste danes zjuraj vstali iz tople postelje, najbrž niste niti pomislili, da so vam udobno spanje omogočili tudi sintetični polimeri. Vaša žimnica najbrž ni bila iz prave žime, pač pa iz cele vrste polimernih materialov, vse od poliestrskih vlaken, poliuretanske pene, najlonskih niti in še bi lahko naštevali. Tudi vaša posteljnina je najverjetneje vsaj delno vsebovala polimerne materiale. Polimeri so povsod okoli nas, spremljajo nas v kopalnici, kuhinji, šoli, pri rekreaciji in zabavi. Polimere največkrat brez zavedanja uporabljamo pri oblačenju, negi telesa, pri komuniciranju s prijatelji prek mobilnega telefona ali računalnika, pravzaprav se jih sploh ne moremo znebiti.

Vendar kljub velikemu številu že znanih in uporabljenih polimerov, znanstveniki še niso rekli zadnje besede na področju novih polimernih materialov. Načrtujejo nove polimere in iščejo ter razvijajo nova področja njihove uporabe. Razvoj gre v smeri vedno bolj kompleksnih polimernih materialov, ki imajo npr. lastnosti kovin in polprevodnikov, ki so biorazgradljivi, ki so pametni in se odzivajo na dražljaje iz okolice. Ste pomislili, da bi morda nekoč tudi vi sodelovali pri odkrivanju skrivnostnega sveta polimerov? Zakaj ne, neodkritega je še zelo, zelo veliko.

Slika: Primer "inteligentnega" polimera, vir: SRS Deresbury Laboratory

Polimerni gel pri pH < 7 | Polimerni gel pri pH ≥ 7

« Predhodni | Naprej »